**Transpordiamet**

[info@transpordiamet.ee](mailto:info@transpordiamet.ee)

18. veebruar 2026

**TAOTLUS**

**Harudevahe (28502:003:0060) kinnistu ajutise ristumiskoha kasutamise jätkamiseks**

1. **Sissejuhatus**
2. Kanepi Energia OÜ ja Transpordiameti vahel sõlmiti 12.09.2023 ajutise ristumiskoha ehitamise leping nr 7.1-1/23/16789-4.
3. Transpordiamet väljendas 27.09.2024 kirjas nr 7.1-1/24/16789-9 nõustumust ajutise ristumiskoha jätkumiseks tingimustel, et (i) Kanepi Energia OÜ alustab püsiva juurdepääsu rajamise lahendamist Harudevahe kinnistule läbi Suure alajaam (28501:003:0958) kinnistu; (ii) ajutine ristumiskoht jääb igapäevaselt betoontõkistega suletuks ja betoontõkised eemaldatakse siis, kui toimub tegevus, mis nõuab ajutise ristumiskoha kasutamise vajadust.
4. Tänaseks on selgunud vajadus ajutise ristumiskoha kasutamise jätkamiseks kuni käesoleva aasta (31.12.2026.a.) lõpuni, sest Kanepi Energia OÜ poolt hallatavat Kanepi hübriidjaama soovitakse laiendada. Laiendamise üheks eesmärgiks on olemasoleva akusalvestuspargi mahutavuse suurendamine, mille kaudu kindlustatakse muu hulgas Eesti riigi energiajulgeolekut. Laienduse rajamisel kasutakse jällegi suurt eritehnikat, mille Harudevahe kinnistule saamisel puudub olemasolevale ajutisele ligipääsule alternatiiv, sest Suure alajaama (28501:003:0958) kinnistu kaudu ei ole võimalik seda seoses seal paiknevate olemasolevate õhuliinidega teha.
5. **Taotluse põhjendus**
6. **Ajutise ristumiskoha rajamine oli ja on vajalik ehitustegevuseks.** Kanepi Energia OÜ esitas 01.08.2023 Transpordiametile taotluse ajutise ristumiskoha rajamiseks Harudevahe kinnistule. Ajutine ristumiskoht oli vajalik ehitusperioodiks rasketehnikale juurdepääsu võimaldamiseks. Ehitusperiood oli eelnevate tööde läbiviimisel planeeritud 10.10.2023-10.10.2025. Harudevahe kinnistu ehitustegevusväline teenindamine toimub aga läbi kõrvalasuva Suure alajaam kinnistu (28501:003:0958).
7. Ajutise ristumiskoha ehitamise leping nr 7.1-1/23/16789-4 sõlmitigi septembris 2023 tähtajaliselt. Tollane suhtlus Transpordiameti ja Kanepi Energia OÜ juhatuse liikme vahel võimaldas järeldada, et vajadusel on Transpordiamet valmis lepingut pikendama, st sisuliselt oli võimalik ajutise ristumiskoha jätkumine võimalik. Septembris 2024 pikendaski Transpordiamet ajutise ristumiskoha jätkumist kuni aasta lõpuni, kuna ehitustegevus ei olnud lõppenud.
8. **Kanepi Energia OÜ on täitnud ajutise ristumiskoha jätkumise tingimusi.** Septembris 2024 seadis Transpordiamet ajutise ristumiskoha jätkumise eeldusena ette püsiva juurdepääsutee väljaehitamisega alustamise ja ajutise ristumiskoha betoontõkestamise selle kasutamise vahelisel ajal. Kanepi Energia OÜ selgitab, et ajutist ristumiskohta on kasutatud ehitustegevuses ja muul ajal on see kasutamiseks suletud. Muuks tegevuseks on Harudevahe kinnistule juurdepääs läbi Suure alajaam kinnistu. Samuti on valminud Suure alajaam kinnistut läbiva püsiva juurdepääsutee projekt (**lisa 1**), mille on kooskõlastanud nii Suure alajaam kinnistu omanik Elering AS (**lisa 2**) kui ka Transpordiamet (**lisa 3**).
9. **Ajutise ristumiskoha jätkumine on aga vajalik uueks ehitustegevuseks.** Käesoleva taotluse esitamise ajaks on täidetud ajutise tee kasutamise esmane eesmärk milleks oli 110kv alajaama (ehitisregistri kood 291665137) ja energiasalvestite I etapi ehitamise võimaldamine Harudevahe kinnistule. Alajaama ja energiasalvestite igapäevane kasutamine ja hooldus toimub ligipääsuga läbi Suure alajaam kinnistu. Siinkohal tasub märkida, et igapäevane kasutamine ja hooldus tähendab ennekõike seda, et sisuliselt käib hooldustehnik Harudevahe kinnistul kord kalendrikuus.
10. Nüüdseks on aga tehtud täiendavad plaanid ning Kanepi Energia OÜ on Harudevahe kinnistule laiendamas elektrienergia salvestusparki. Energiasalvestuspargi laiendamine eeldab Harudevahe kinnistule jällegi ajutist juurdepääsu rasketehnikaga, kuna kinnistule on vaja viia suuremõõtmelised seadmed (energiasalvestid). Kanepi Energia OÜ on varasemas suhtluses Transpordiametiga selgitanud, et kolmandale isikule kuuluval Suure alajaama kinnistul on elektriliinid ja olemasoleva servituuditee pöörderaadius jääb ehitustegevuseks ja seadmete paigaldamiseks liiga väikeseks. Järelikult on akupargi laiendamiseks vajalik lepingu nr 7.1-1/23/16789-4 alusel ehitatud ajutise tee edasine ajutine jätkumine ja seda kuni 31.12.2026.a.
11. **Kanepi akupargil on energiajulgeoluline tähtsus.** Kanepi Energia OÜ on Kaitseministeeriumi ja Kaitseväe peastaabi poolt kaasatud eelkõige Kanepi hübriidjaama strateegilise asukoha (Eesti kagupiir) ja võimekuse pärast projekti, mille eesmärk on luua kagupiiri tagalasse Kaitseväele mõeldud energiaga varustamise strateegiline käitis, mis varustatakse täiendava vajamineva tehnoloogiaga. Strateegilise käitise ehk Kanepi hübriidjaama puhul on äärmiselt oluline kiire ja operatiivne juurdepääs energiataristule. Kaitseministeeriumi seisukohta läbi Kaitseväe peastaabi saab kinnitada Kaitseväe major Janar Pekarev (e-post [janar.pekarev@mil.ee](mailto:janar.pekarev@mil.ee); tel 56982170).
12. **Kanepi Vallavalitsus toetab ajutise ristumiskoha jätkumist.** Kanepi Vallavalitsus kui ehitusseadustiku alusel pädev asutus on Kanepi Energia OÜ-le väljendanud ajutise ristumiskoha jätkumise vajadust ja seisukohta, et tegu võiks tulevikus olla ka peamise juurdepääsuteega kinnistult avalikult kasutatavale teele, kuna selle igapäevane kasutamine praktiliselt puudub Nagu eelnevalt juba kirjeldatud, siis alajaamas käib sõidukiga üksnes tehnik kuuhooldust tegemast ning võimalikud on ka üksikud täiendavad külastused seoses alajaama või salvestite tehniliste riketega. Kolmandatele isikutele on aga kinnistu kasutamine ja juurdepääs sellele täielikult keelatud. Kanepi Vallavalitsuse toetust eelneva osas saab kinnitada täiendavalt Kanepi Vallavalitsuse ehitusspetsialist Peep Potter (e-post [peep.potter@kanepi.ee](mailto:peep.potter@kanepi.ee); tel 55605720).

**Eelnevast tulenevalt taotleb Kanepi Energia OÜ:**

1. **Lubada lepingu nr 7.1-1/23/16789-4 alusel ehitatud ajutise ristumiskoha jätkumist Harudevahe (28502:003:0060) kinnistule kuni 31.12.2026.a.**
2. **Palume lisaks kaaluda ka selle ajutise väljaehitatud juurdepääsu jätmist alaliseks juurdepääsuks avalikult teelt Harudevahe kinnistule ja seda ennekõike alljärgnevatel põhjustel:**
   1. **Ebamõistlik on kavandatud ja suhteliselt kalli juurdepääsu väljaehitamine läbi Suure alajaama kinnistu (ebamõistlikult kalliks teeb selle ennekõike liinide ümberehitamise vajadus) kui seda juurdepääsu hakkab kasutama kord kuus Harudevahe kinnistule sõitev hooldustehnik. Oleme selle asemel valmis toetama näiteks valda kohtades, mis vajaksid oluliselt rohkem tähelepanu, kui võsa vahele asfaldi panek ja elektriõhuliinide ümbertõstmine.**
   2. **Isegi kui see juurdepääs üle Suure alajaama kinnistu projektis näidatud moel välja ehitada, siis ikkagi jääb tulevikuks teoreetiline vajadus võimalike salvestuskonteinerite või trafode väljavahetamise vajaduse korral rajada jällegi Harudevahe kinnistule täiendavate kulude tegemisega ajutine otsetee avalikult teelt, sest Suure alajaama kinnistu juurdepääsutee ei võimalda pöörderaadiuse vähesuse tõttu suuremahulisi esemeid, milleks on trafod või siis salvestuskonteinerid, transportida.**
   3. **Juhime siinkohal siiski ka tähelepanu asjaolule, et kuna Kanepis Harudevahe kinnistul paiknevad energiasalvestusseadmed kindlustavad meie riigi energiajulgeolekut, siis juhul, kui julgeoleku olukord peaks muutuma ja vajadus oleks energiaseadmete juures teha ohuolukorra realiseerumisel rasketehnikaga vältimatuid ja kiireloomulisi töid, siis nende tegemiseks oleks kõige sobilikum ikkagi see, kui kinnistule oleks tagatud otsene juurdepääs avalikult teelt ning seega seda olemasolevat ja hetkel ajutist juurdepääsu kohta 2026.a. lõpus ei likvideeritaks.**

**Kanepi Energia OÜ esindajad on hea meelega nõus käesoleva taotluse sisu Transpordiametiga arutama eraldi kohtumisel, et leida kõiki osapooli rahuldav ja mõistuspärane tulemus.**

Lugupidamisega

/allkirjastatud digitaalselt/

Eero Timmermann

Kanepi Energia OÜ juhatuse liige

Lisad:

1. Kanepi ajajaama juurdepääsutee, töö nr 2507 põhiprojekt;
2. Elering AS 13.05.2025 kooskõlastus nr 12-9/2025/171-2;
3. Transpordiameti 12.06.2025 kooskõlastus Teejoon OÜ tööle nr 2507 „Kanepi alajaama juurdepääsutee, põhiprojekt“.